
ВОВЕД:

	
HYRJE:

	I. ОЦЕНКА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

	I. VLERËSIMI I GJENDJEVE NË FUSHËN E CILA DUHET TË RREGULLOHET ME KËTË LIGJ DHE ARSYET E MIRATIMIT TË LIGJIT

	Со Законот за системот за проценка на лица со попреченост се воспостави единствен систем за проценка на попреченоста заснован на проценка на функционирањето на лицето, неговите способности, потребите за поддршка, соодветното приспособување и бариерите во опкружувањето, согласно современите меѓународни стандарди и Конвенцијата за правата на лицата со попреченост.
Во постојниот Закон за пензиското и инвалидското осигурување сè уште се содржани одредби кои предвидуваат утврдување на инвалидност преку посебни комисии и постапки во рамките на Фондот на пензиското и инвалидското осигурување. Таквото решение не е усогласено со новиот систем за проценка на лица со попреченост и создава можност за постоење на паралелни постапки и различни основи за утврдување на правата.
Истовремено, по донесувањето на Законот за регистар на задолжително социјално осигурување се јави потреба од усогласување на одредбите кои се однесуваат на регистрацијата на осигурениците, водењето на матичната евиденција и размената на податоци помеѓу надлежните институции.
Дополнително, се јави потреба од модернизација на системот на стаж на осигурување со зголемено траење преку воспоставување нови механизми за утврдување, ревизија и евидентирање на работните места на кои стажот на осигурување се смета со зголемено траење.
Исто така, професионалната рехабилитација која со законот е уредена во неколку членови, од сега ќе биде подетално уредена со посебен закон. Поради тоа, потребно е да се предвиди престанок на важноста на овие одредби со влегувањето во сила на посебниот закон со што ќе се избегне двојното уредување на една иста материја.   
Од наведените причини се предлага донесување на Законот за изменување и дополнување на Законот за пензиското и инвалидското осигурување, со цел усогласување со Законот за системот за проценка на лица со попреченост и Законот за регистар на задолжително социјално осигурување, унапредување на ефикасноста на системот и обезбедување поквалитетно остварување на правата од пензиското и инвалидското осигурување.

	

	
	

	II. ЦЕЛИ, НАЧЕЛА И ОСНОВНИ РЕШЕНИЈА 
	II. QËLLIMET, PARIMET DHE ZGJIDHJET THEMELORE

	Целта на Законот за изменување и дополнување на Законот за пензиското и инвалидското осигурување е усогласување на Законот со Законот за системот за проценка на лица со попреченост и Законот за регистар на задолжително социјално осигурување.
Законот се заснова на начелата на законитост, еднаков третман, недискриминација, пристапност, соодветно приспособување, ефикасност, транспарентност и меѓуинституционална координација при остварувањето на правата од пензиското и инвалидското осигурување.
Основните решенија содржани во Законот се:
· усогласување на терминологијата и постапките со Законот за системот за проценка на лица со попреченост;
· воведување на начелата на еднаков третман, недискриминација, пристапност и соодветно приспособување при остварувањето на правата од пензиското и инвалидското осигурување;
· користење на наодите и мислењата издадени согласно Законот за системот за проценка на лица со попреченост при остварувањето на правата од инвалидското осигурување;
· усогласување на регистрацијата на осигурениците, водењето на евиденциите и размената на податоци со Законот за регистар на задолжително социјално осигурување;
· воспоставување нова постапка за утврдување и ревизија на работните места на кои стажот на осигурување се смета со зголемено траење;
· формирање Комисија за утврдување и ревизија на работни места и воспоставување Регистар на работни места на кои стажот на осигурување се смета со зголемено траење;
· бришење на одредбите за професионална рехабилитација и
· зајакнување на механизмот за следење на работењето на Фондот за пензиското и инвалидското осигурување на Северна Македонија преку воведување на инспекцискиот надзор и обврска за подготвување на посебни извештаи за состојбата во областа.
Со предложените решенија се обезбедува поефикасно остварување на правата од пензиското и инвалидското осигурување, подобрување на институционалната координација, дигитализација на постапките и усогласување со современите стандарди во областа на социјалната сигурност и правата на лицата со попреченост.
	

	
	

	III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОНОТ ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА
	III. VLERËSIMI I PASOJAVE FINANCIARE TË PROPOZIMIT TË LIGJIT MBI BUXHETIN DHE MJETEVE TJERA FINANCIARE PUBLIKE


	Предлог-законот за изменување и дополнување на Законот за пензиското и инвалидското осигурување не предизвикува дополнителни финансиски импликации врз Буџетот на Република Северна Македонија и другите јавни финансиски средства.
Со предложените измени се врши усогласување со Законот за системот за проценка на лица со попреченост и Законот за регистар на задолжително социјално осигурување, при што најголем дел од активностите ќе се реализираат преку постојните или нови институционални и административни капацитети воспоставени со тие закони.
Одредени финансиски средства ќе бидат потребни за работата на Комисијата за утврдување и ревизија на работни места на кои стажот на осигурување се смета со зголемено траење и за воспоставување и одржување на Регистарот на работни места со стаж на осигурување со зголемено траење. Дел од овие средства ќе се обезбедуваат во рамките на буџетите на надлежните институции (за работа на комисијата), а дел преку заем од Светска Банка (за воспоставување на регистарот).
На среден и долг рок се очекуваат позитивни ефекти преку намалување на административните трошоци, подобрување на размената на податоци, елиминирање на двојноста на постапките и поефикасно управување со системот на пензиско и инвалидско осигурување.

	

	IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИНОТ НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Спроведувањето на одредбите кои се однесуваат на усогласувањето со Законот за системот за проценка на лица со попреченост и Законот за регистар на задолжително социјално осигурување не повлекува дополнителни материјални обврски за осигурениците и корисниците на правата од пензиското и инвалидското осигурување. Предложениот Закон за изменување и дополнување на  Законот за пензиското и инвалидското осигурување  нема фискални влијанија.





















	IV. VLERËSIMI I MJETEVE FINANCIARE TË NEVOJSHME PËR REALIZIMIN E LIGJIT, MËNYRA E SIGURIMIT TË TYRE, TË DHËNA PËR ATË NËSE REALIZIMI I LIGJIT TËRHEQ DETYRIME MATERIALE PËR SUBJEKTE TË CAKTUARA

Член 1
Во Законот за пензиското и инвалидското осигурување („Службен весник на Република Македонија” бр. 98/12, 166/12, 15/13, 170/13, 43/14, 44/14, 97/14, 113/14, 160/14, 188/14, 20/15, 61/15, 97/15, 129/15, 147/15, 154/15, 173/15, 217/15, 27/16, 120/16, 132/16, 35/18, 220/18 и 245/18 и „Службен весник на Република Северна Македонија“ бр. 180/19, 275/19, 31/20, 267/20, 67/22, 79/23, 193/24, 75/25, 154/25, 269/25 и 62/26), во членот 5 точката 3) се брише.
Точките 4), 5) и 6) стануваат точки 3), 4) и 5). 

Член 2
Во членот 10, по ставот (1) се додава нов став (2) кој гласи:
„(2) При примената на одредбите од овој закон и во остварувањето на правата од пензиското и инвалидското осигурување се применуваат начелата на еднаков третман и недискриминација, како и обезбедување на пристапност и соодветно приспособување, согласно Законот за спречување и заштита од дискриминација.“

Член 3
Во членот 11 став (1) точката 8) се менува и гласи:
„верски службени лица“.

Член 4
Во членот 15 став (1) точка 4), сврзникот „и“ се заменува со точка и запирка. 
Во точката 5), точката на крајот од реченицата се заменува со сврзникот „и“ и се додава нова точка 6) која гласи:
„6) вршителите на општо корисна работа согласно закон.“

Член 5
Во членот 19 став (1), точката 1) се брише.
Точките 2), 3), 4), 5) и 6) стануваат точки 1), 2), 3), 4) и 5). 

Член 6
Во членот 38 став (1), по зборот „Инвалидност“ се става запирка и се додаваат зборовите „во смисла на овој закон,“. 

Член 7
Во членот 39 став (2), зборовите „користење право на професионална рехабилитација според овој закон“ се заменуваат со зборовите „при остварување на правото на професионална рехабилитација“.

Член 8
Членот 41 се менува и гласи:
„Инвалид на трудот во смисла на овој закон е осигуреник до навршени 50 години на живот со преостаната работна способност кој има право на професионална рехабилитација и може да се оспособи за вршење на друга соодветна работа согласно закон.“

Член 9
Членовите 42, 43, 44, 45, 46, 47, 48 и 49 се бришат.

Член 10
Во членот 59 став (1) точка 1) се менува и гласи:
„1) до смртта на брачниот другар наполнило 50 години живот;“
Во точката 3), сврзникот „или“ се заменува со точка запирка.
Во точката 4) точката се заменува со сврзникот „или“
По точката 4) се додава нова точка 5) која гласи:
„5) вршел родителска должност и бил во системот на задолжително пензиско и инвалидско осигурување, по престанокот на осигурувањето со навршени 50 години живот, ако вршењето на родителската должност престанало по наполнети 45 години живот.“

Член 11
Членот 110 се менува и гласи:
„(1) Постапката за утврдување или ревизија на работни места на кои стажот на осигурување се смета со зголемено траење се поведува по претходно поднесено барање од страна на работодавач или репрезентативен синдикат до Министерството за социјална политика, демографија и млади. 
(2) Формата, содржината и начинот на поднесување на барањето од став (1) на овој член, како и потребната документација ги пропишува Министерот за социјална политика, демографија и млади. 
(3) Кон барањето од став (1) на овој член, се приложува елаборат за утврдување и ревизија на работни места со стаж на осигурување со зголемено траење, кој се изработува според методологија за изработка на елаборат за утврдување и ревизија на работни места со стаж на осигурување со зголемено траење, од страна на правно или физичко лице на кое Министерството за економија и труд  му издало дозвола за вршење на стручни работи согласно Законот за безбедност и здравје при работа. 
(4) Трошоците за изработка на елаборатот од став (3) на овој член, се на товар на подносителот на барањето.
(5) Методологијата за изработка на елаборат за утврдување и ревизија на работни места со стаж на осигурување со зголемено траење ја пропишува министерот за социјална политика, демографија и млади.

Член 12
По членот 110 се додаваат два нови члена 110-а и 110-б, кои гласат:
„Член 110-а
(1) Министерот за социјална политика, демографија и млади формира Комисија за утврдување и ревизија на работни места на кои стажот на осигурување се смета со зголемено траење (во натамошниот текст: Комисија за утврдување и ревизија на работни места), која е во состав од пет члена, од кои три члена се стручни лица од областа на безбедноста и здравјето при работа и два члена се стручни лица од областа на пензиското и инвалидското осигурување. Административните работи за потребите на Комисијата за утврдување и ревизија на работни места ги врши вработен административен службеник во Министерството за социјална политика, демографија и млади. 
(2) На членовите на Комисијата за утврдување и ревизија на работни места им следува месечен надоместок, кој не смее да изнесува повеќе од 20% од една просечна месечна нето-плата исплатена по работник во Република Северна Македонија, објавена во јануари во тековната година, според податоците од Државниот завод за статистика. 
(3) Комисијата за утврдување и ревизија на работни места задолжително врши увид на локацијата на која се извршуваат работните задачи за работното место за кое е поднесено барањето од член 110 став (1) од овој закон, а по потреба може да спроведе и консултации со засегнати страни и стручни лица.
(4) Патните трошоци на членовите на Комисијата за утврдување и ревизија на работни места за вршење на увидот од став (3) на овој член, се на товар на подносителот на барањето.
(5) Комисијата за утврдување и ревизија на работни места ги утврдува и ревидира работните места врз основа на поднесеното барање од член 110 став (1) од овој закон, елаборатот за утврдување и ревизија на работни места со стаж на осигурување со зголемено траење и извршениот увид од став (3) на овој член.
(6) Комисијата за утврдување и ревизија на работни места: 
1) носи стручно мислење по поднесено барање за утврдување на работни места на кои стажот на осигурување се смета со зголемено траење,
2) носи стручно мислење по поднесено барање за ревидирање на работни места на кои стажот на осигурување се смета со зголемено траење заради нивно укинување, зголемување или намалување на степенот на стажот на осигурување со зголемено траење и
3) носи стручно мислење заради потврдување на работно место на кое стажот на осигурување се смета со зголемено траење. 
(7) Комисијата за утврдување и ревизија на работни места задолжително го доставува стручното мислење од став (6) на овој член, до подносителот на барањето и Министерството за социјална политика, демографија и млади, а по потреба и до други засегнати страни.
(8) Формата и содржината на образецот на стручните мислења од став (6) на овој член, како и начинот на нивна изработка и издавање ги пропишува министерот за социјална политика, демографија и млади.
(9) Начинот на организација и работа на Комисијата за утврдување и ревизија на работни места го пропишува министерот за социјална политика, демографија и млади.

Член 110-б
(1) Mинистерот за социјална политика, демографија и млади донесува правилник со листа на работни места на кои стажот на осигурување се смета со зголемено траење.
(2) Врз основа на стручното мислење од член 110-а став (6) од овој закон, Министерството за социјална политика, демографија и млади ја менува и/или дополнува листата од став (1) на овој член.
(3) За работно место на кое стажот на осигурување се смета со зголемено траење, работодавачот може да поднесе барање за негова ревизија, односно бришење од листата од став (1) на овој член или намалување на степенот на зголемување на стажот на осигурување, ако извршил промена на техничко-технолошките услови на работа кои придонесуваат за намалување на штетните последици по здравјето на работникот.“

Член 13
Членот 111 се менува и гласи:
„(1) Министерството за социјална политика, демографија и млади води Регистар на работни места на кои стажот на осигурување се смета со зголемено траење, во електронска форма.
(2) Работодавачот или регистрациониот агент, во смисла на Законот за Регистар на задолжително социјално осигурување, во име и сметка на работодавачот, во чијшто акт за систематизација на работни места е утврдено работно место кое по назив или опис на работни задачи одговара на работно место содржано во листата од член 110-б став (1) од овој закон, е должен да внесе податоци за работното место во Регистарот на работни места на кои стажот на осигурување се смета со зголемено траење и да го прикачи актот за систематизација на работни места. 
(3) Во случај на не совпаѓање на податоците за работното место што го внел работодавачот или регистрациониот агент, во смисла на Законот за Регистар на задолжително социјално осигурување, во име и сметка на работодавачот согласно став (2) на овој член со работните места од листата од член 110-б став (1) од овој закон, Министерството за социјална политика, демографија и млади може да побара од Комисијата за утврдување и ревизија на работни места да издаде стручно мислење согласно член 110-а став (6) точка 3) од овој закон.
(4) По завршување на проверката на податоците кои работодавачот или регистрациониот агент, во смисла на Законот за Регистар на задолжително социјално осигурување, во име и сметка на работодавачот ги внел во Регистарот на работни места на кои стажот на осигурување се смета со зголемено траење, работното место се впишува во Регистарот и се испраќа известување до работодавачот или неговиот регистрационен агент и до Регистарот на задолжително социјално осигурување при Управата за водење на регистарот на задолжително социјално осигурување.  
(5) Комисијата за утврдување и ревизија на работни места го издава стручното мислење во рок од еден работен ден од денот на внесот на податоците од страна на работодавачот или неговиот регистрационен агент, во смисла на Законот за Регистар на задолжително социјално осигурување, по што веднаш се врши упис на работното место во Регистарот на работни места на кои стажот на осигурување се смета со зголемено траење.
(6) Регистарот на работни места на кои стажот на осигурување се смета со зголемено траење  особено содржи:
1) податоци за работодавачот:
а) единствен матичен број на субјектот,
б) единствен даночен број на субјектот,
в) назив на субјектот,
г) седиште/адреса на субјектот,
д) име и презиме на застапникот на 
субјектот,
ѓ) контакт податоци за субјектот,
е) дејност, гранка, под-гранка и организациска единица и
ж) приоритетна дејност / главна приходна шифра;
2) податоци за работното место:
а) назив на работно место;
б) шифра на занимање според меѓународната стандардна класификација на занимања;
в) опис на работните задачи;
г) опис на ризиците, опасности, штетност и напори на работното место;
д) степен на зголемување на стажот на осигурување;
3) податоци за членовите на Комисијата:
а) име и презиме,
б) работна позиција и
в) стручност и занимање.
4) листата на работни места на кои стажот на осигурување се смета со зголемено траење;
5) податоци од постапката за утврдување/ревизија на работните места:
а) податоци од барањето и
б) податоци од стручното мислење.
(7) Органите и институциите кои водат податоци кои се од значење за водење на Регистарот на работни места на кои стажот на осигурување се смета со зголемено траење, се должни да ги доставуваат до или да овозможат преземање на податоците од страна на Министерството за социјална политика, демографија и млади.  
(8)  Пристапот до податоци од Регистарот на работни места на кои стажот на осигурување се смета со зголемено траење може да има институција во која работникот за кој се пресметува стажот на осигурување со зголемено траење остварува право или услуга, како и институции кои вршат надзор над остварувањето на правата и примената на одредбите за стаж на осигурување со зголемено траење. 
(9) Доставувањето, преземањето, пристапот и размената на податоци до и од Регистарот на работни места на кои стажот на осигурување се смета со зголемено траење се врши без надомест.
(10) Министерот за социјална политика, демографија и млади донесува правилник за Регистарот на работни места на кои стажот на осигурување се смета со зголемено траење, со кој поблиску се пропишуваат:
     1) формата, содржината и начинот на пополнување и поднесување на образецот за внес на податоци и потребната документација за работно место со стаж на осигурување со зголемено траење во Регистарот на работни места на кои стажот на осигурување се смета со зголемено траење и
     2) начинот на регистрација и најава, функционалностите, поблиската содржина и начинот на управување (администрирање), користење и ажурирање на Регистарот на работни места на кои стажот на осигурување се смета со зголемено траење.“

Член 14
Во членот 112 став (3), зборот „осигурување“ се заменува со зборот „живеење“.
Ставот (4) се брише.

Член 15
Во членот 113, по ставот (2) се додаваат два нови става (3) и (4) кои гласат:
„(3) Осигуреник кој ја достигнал возраста за остварување право на старосна пензија со намалување на старосната граница поради стаж на осигурување кој се смета со зголемено траење согласно член 19 на овој закон, може да продолжи со работниот однос, односно со работа преку распоредување на друго работно место за кое не се пресметува стаж на осигурување со зголемено траење или работниот однос да му престане согласно Законот за работните односи.
(4) На осигуреникот од став (3) од овој член, кој ја достигнал возраста со намалување на старосната граница поради стаж на осигурување кој се смета со зголемено траење, стажот на осигурување навршен по распоредување на друго работно место за кое не се пресметува стаж на осигурување со зголемено траење му се смета само во ефективно траење.“

Член 16
Во членот 118 став (2), по зборот „фонд“ запирката и зборовите „со исклучок на корисниците на старосна и семејна пензија, вдовец/вдовица и родители“ се бришат.
Во ставот (5), по зборовите „точка 9)“ се додаваат зборовите „и точка 15)“.


Член 17
Членот 120 се брише. 

Член 18
Во членот 124 став (1), зборовите „Фондот во електронска форма“ се заменуваат со зборовите „Управата за водење на регистарот на задолжително социјално осигурување согласно Законот за Регистар на задолжително социјално осигурување“.
По ставот (1) се додава нов став (2) кој гласи:
„(2) По исклучок од став (1) на овој член, евиденцијата за податоците за осигурениците, за распределбата и за налози за уплата на придонеси кои се однесуваат за периодот пред воспоставување на Регистарот на задолжително социјално осигурување (во натамошниот текст: РЗСО) ја води Фондот во електронска форма согласно одредбите од Законот за пензиското и инвалидското осигурување („Службен весник на Република Македонија” бр. 98/12, 166/12, 15/13, 170/13, 43/14, 44/14, 97/14, 113/14, 160/14, 188/14, 20/15, 61/15, 97/15, 129/15, 147/15, 154/15, 173/15, 217/15, 27/16, 120/16, 132/16, 35/18, 220/18 и 245/18 и „Службен весник на Република Северна Македонија“ бр. 180/19, 275/19, 31/20, 267/20, 67/22, 79/23, 193/24, 75/25, 154/25, 269/25 и 62/26).“
Во ставот (2), кој станува став (3), зборовите „Евиденцијата на податоците од“ се заменуваат со зборовите „Евиденцијата на податоците која ја води Фондот согласно“.

Член 19
Во членот 125, ставовите (4), (5), (6), (7), (8) и (9) се бришат. 

Член 20
По членот 125 се додаваат два нови члена 125-а и 125-6, кои гласаат:
„Член 125-а
(1) Својството на осигуреник се воспоставува врз основа на пријава во задолжително социјално осигурување која се поднесува согласно Законот за регистарот на задолжително социјално осигурување.
(2) За следните категории осигуреници, пријавата во задолжително социјално осигурување ја поднесува Фондот, како нивен регистрационен агент во РЗСО:
1) верските службени лица;
2) индивидуалните земјоделци;
3) лицата од членот 11 став (1) точки 5) и 6) од овој закон и
4) осигуреникот од членот 12 од овој закон.
(3) Фондот е регистрационен агент во РЗСО и за осигуреници за кои осигурувањето не било евидентирано во матичната евиденција на Фондот пред воспоставување на РЗСО.

Член 125-б
(1) Утврдувањето на својство на осигуреник за лицата од член 125-а став (2) од овој закон, се врши по претходно поднесено барање од лицата.
(2) Својството на осигуреник за лицата од член 125-а став (2) од овој закон, се стекнува од денот на поднесувањето на барањето за прием во осигурување, а доколку се исполнети условите најмногу шест месеци наназад од денот на поднесувањето на барањето.
(4) Доколку лицата од член 125-а став (2) од овој закон, не поднесат барање, својството на осигуреник го утврдува Фондот по службена должност, врз основа на добиените податоци од надлежни органи дека лицата ги исполнуваат условите за утврдување на својство на осигуреник, во рок од 15 дена од денот на добивањето на податоците.
(5) За утврдување својство на осигуреник, Фондот по службена должност разменува податоци со други институции согласно член 197 став (3) од овој закон.“

Член 21
Во членот 126, ставот (2) се менува и гласи:
„Постапката за утврдување попреченост кај осигуреникот се поведува согласно Законот за системот за проценка на лица со попреченост.”
Во ставот (3), зборовите: „барањето и потребната документација за утврдување на инвалидност и образецот на предлогот од ставот (2) на овој член” се бришат.
Ставовите (4), (5), (6) и (7) се бришат.

Член 22
Во членот 127 став (3), зборот „Статут“ се заменува со зборовите „општ акт“. 

Член 23
Членот 128 менува и гласи:
„Промените на состојбата на попреченост и телесно оштетување на осигуреникот, кои се од влијание на правото признато со правосилно решение, вклучително и утврдување на потребата и можноста од соодветна поддршка и приспособување, се утврдуваат согласно Законот за системот за проценка на лица со попреченост и законот со кој се уредува професионалната рехабилитација.“

Член 24
Во членот 129 став (1), по зборовите „матична евиденција“ се додаваат зборовите „и РЗСО.“
Во ставот (2), по зборот „евиденција“ се додаваат зборовите „ниту во РЗСО“.

Член 25
Членот 130 се менува и гласи: 
„(1) За остварување на правата врз основа на инвалидност и неспособност за работа врз основа на која се стекнува право на инвалидска, односно семејна пензија, како и телесно оштетување, фактичката состојба се утврдува врз основа на наод и мислење издаден согласно Законот за системот за проценка на лица со попреченост и наод и мислење од спроведена проценка на работното функционирање и способност издаден согласно законот со кој се уредува професионалната рехабилитација.
(2) Правото на инвалидска, односно семејна пензија врз основа на наодите и мислењата од став (1) на овој член, престанува ако корисникот на кое му е доделено не се јави на контролна проценка согласно Законот за системот за проценка на лица со попреченост и законот со кој се уредува професионалната рехабилитација или ако со контролната проценка не е утврдена инвалидност, односно неспособност за работа.
(3) До донесувањето на решение по извршената контролна проценка од став (2) на овој член, на осигуреникот му се исплатува времена инвалидска, односно семејна пензија.
(4) Во случаите од став (2) на овој член, на корисникот со решение му се запира исплатата на времената инвалидска, односно семејна пензија и го губи својството пензионер.“

Член 26
Членовите 131 и 131-а се бришат.

Член 27
Во членот 132, ставот (4) се менува и гласи:
„Решението со кое се признава право врз основа на наод и мислење за утврдена попреченост во кој е утврдена потреба од контролна проценка, односно е со ограничена временска важност согласно Законот за системот за проценка на лица со попреченост, го содржи датумот кога осигуреникот, односно корисникот на правото треба да се јави на задолжителна контролна проценка.”

Член 28
По членот 132 се додава нов член 132-а кој гласи:
„Член 132-а
(1) Решенијата со кои е утврдено право од пензиското и инвалидското осигурување подлежат на ревизија. 
(2) Ревизијата од став (1) на овој член, ја врши организациска единица при Фондот утврдена со актот за внатрешна организација, по случаен избор на решенија со кои се утврдуваат права од пензиското и инвалидското осигурување. 
(3) Ревизијата од став (1) на овој член, се врши во рок од 15 дена од денот на донесувањето на решението. 
(4) Фондот со општ акт поблиску го уредува начинот и постапката на вршењето на ревизијата од став (1) на овој член. 
(5) За извршената ревизија од став (1) на овој член, Фондот доставува месечен извештај до Министерството за социјална политика, демографија и млади.“

Член 29
Во членот 132-б став (5), зборовите „со препорачана пратка со доставница по пошта“ се заменуваат со зборовите „согласно Законот за општата управна постапка“.

Член 30
Во членот 140 став (2) зборот „старосна“ се брише.
Во ставот (4), зборовите „повторен комисиски преглед” се заменуваат со зборовите: „нова проценка на попреченост согласно Законот за системот за проценка на лица со попреченост”.

Член 31
Членот 142 се брише.

Член 32
Во членот 150 став (3), зборовите „конечноста на решението со кое е утврдена промената“ се заменуваат со зборовите „првиот ден на наредниот месец од месецот на донесување на решението со кое престанува или се менува, односно се стекнува ново право“.

Член 33
Во членот 161 став (1), по точката 4-а) се додава нов точка 4-б) која гласи:
„4-б) доставува на усвојување до Владата на Република Северна Македонија извештај со податоци за состојбите во задолжителното пензиско и инвалидско осигурување со среднорочни и долгорочни проекции, најдоцна до 31 март во тековната година за претходната година;“.

Член 34
Во членот 164-а став (1) алинеја 3, зборовите „Комисија за оцена на работна способност” се заменуваат со зборовите „одделение за поддршка на проценката на попреченост“, а зборот „актуарство“ се заменува со зборовите „долгорочни планирања“.
Во алинејата 4, зборовите „актуарски аналитичар“ се заменуваат со зборовите „аналитичар за долгорочно планирање“.

Член 35
Во членот 186 став (1), по зборот „Фондот“ се става запирка и се додаваат зборовите „односно над општите акти на Управниот одбор на Фондот“.

Член 36
По членот 186, се додава нов член 186-а, кој гласи:
„Член 186-а
   (1) Инспекциски надзор над примената на овој закон и прописите донесени врз основа на овој закон во однос на остварувањето на правата на осигурениците, корисниците на правата и обврзниците за пресметка и уплата на придонесот за пензиско и инвалидско осигурување се врши согласно со Законот за инспекциски надзор, освен ако со овој закон поинаку не е уредено.
   (2) Инспекцискиот надзор од ставот (1) на овој член, го врши инспекциската служба на Министерството за социјална политика, демографија и млади.
(3) Во постапката на инспекциски надзор, правата, должностите и овластувањата на инспекторот, како и инспекциските мерки, се применуваат согласно со Законот за инспекциски надзор.“

Член 37
Во членот 191, став (2) по зборовите „пензиско осигурување,“ се додаваат зборовите „Фондот ги наплаќа само за нераспределените придонеси за периоди пред воспоставување на РЗСО и“.

Член 38
Во членот 194, по ставот (2) се додаваат два нови става (3) и (4) кои гласат:
„(3) Одредбите од глава XV Матична евиденција од овој закон, ќе се применуваат и на податоците за осигурениците и обврзниците за пресметка и уплата на придонесот за пензиско и инвалидско осигурување, за кои осигурувањето не било евидентирано во матичната евиденција на Фондот пред воспоставување на РЗСО, како и за осигурениците за кои Фондот е регистрационен агент во РЗСО. 
(4) По воспоставување на РЗСО, Фондот ги презема податоците за осигурениците и обврзниците за пресметка и уплата на придонесот за пензиско и инвалидско осигурување од РЗСО.“
Ставовите (3) и (4) стануваат ставови (5) и (6).

Член 39
Во членот 195 став (1), по зборот „осигурување“ се додаваат зборовите „или од РЗСО“. 
Во ставот (3), по зборот „преку“ се додаваат зборовите „РЗСО и“, а по зборовите Министерството за здравство“ се додаваат зборовите „и други системи“. 

Член 40
Во членот 200, ставот (1) се менува и гласи:
„Матичната евиденција за осигурениците и обврзниците за пресметка и уплата на придонес се води така што податоците се добиваат од РЗСО согласно закон, а по исклучок, врз основа на пропишани обрасци на пријави кога треба да се внесат, дополнат или променат податоците за осигурениците или обврзниците за пресметка и уплата на придонеси“.
Во ставот (2), по зборовите „осигурениците и“ се додаваат зборовите „РЗСО, како и“.

Член 41
Во членот 207 по ставот (4) се додава нов став (5), кој гласи:
     „(5) Фондот е должен да обезбеди електронска форма и пристап преку интернет на податоци од матичната евиденција на осигурениците кој ќе се издава по претходна писмена согласност од осигуреникот.“

Член 42
     Членот 207-а се брише.

Член 43
Во членот 221 ставовите (1) и (2) се бришат.
Во ставот (8), зборовите „членовите 125 став (6), 132-а и 207-а ставови (1) и (5)“ се заменуваат со зборовите „членот 207 став (5)“.

Член 44
Членовите 224 и 225 се бришат.

Член 45
Осигурениците на кои до отпочнувањето со примена на овој закон старосната граница за стекнување право на старосна пензија се намалувала за по една година за секои седум години поминати на работни места на кои ефективно поминати 12 месеци се сметале во стаж на осигурување како 13 месеци, продолжуваат да го остваруваат ова право согласно Законот за пензиското и инвалидското осигурување  („Службен весник на Република Македонија” бр. 98/12, 166/12, 15/13, 170/13, 43/14, 44/14, 97/14, 113/14, 160/14, 188/14, 20/15, 61/15, 97/15, 129/15, 147/15, 154/15, 173/15, 217/15, 27/16, 120/16, 132/16, 35/18, 220/18 и 245/18 и „Службен весник на Република Северна Македонија“ бр. 180/19, 275/19, 31/20, 267/20, 67/22, 79/23, 193/24, 75/25, 154/25 и 269/25).

Член 46
Податоците за осигурениците и обврзниците за пресметка и уплата на придонеси кои се водат во матичната евиденција на Фондот до денот на отпочнување со примена на овој закон, ќе се користат за воспоставување и водење на РЗСО.
При пренесувањето на податоците од матичната евиденција на Фондот во РЗСО, Фондот ќе може да ги менува податоците со кои располага во својата матична евиденција, доколку од вкрстените податоци со институциите за задолжително социјално осигурување и другите институции вклучени во задолжително социјално осигурување се утврди дека овие податоци се неточни.
Фондот може да ги менува и дополнува податоците внесени во матичната евиденција за периодите до воспоставување на РЗСО, согласно одредбите од Законот за пензиското и инвалидското осигурување  („Службен весник на Република Македонија” бр. 98/12, 166/12, 15/13, 170/13, 43/14, 44/14, 97/14, 113/14, 160/14, 188/14, 20/15, 61/15, 97/15, 129/15, 147/15, 154/15, 173/15, 217/15, 27/16, 120/16, 132/16, 35/18, 220/18 и 245/18 и „Службен весник на Република Северна Македонија“ бр. 180/19, 275/19, 31/20, 267/20, 67/22, 79/23, 193/24, 75/25, 154/25, 269/25 и 62/26), при што направените промени и дополнувања ќе ги достави до РЗСО. 

Член 47
До отпочнувањето со примената на овој закон, средствата од надоместок за вршење на работите што му се утврдени и кои ги наплаќа Фондот согласно со Законот за задолжително капитално финансирано пензиско осигурување можат да се користат за извршување на работите на Фондот кои се однесуваат на:
· воспоставување и унапредување на деловните процеси на Фондот поврзани со членството во вториот пензиски столб и распределба на средствата во вториот пензиски столб;
· воспоставување и унапредување на деловни процеси на Фондот поврзани со остварување на пензија од првиот и вториот пензиски столб и
· унапредување на информатичкиот систем на Фондот.

Член 48
Подзаконските акти утврдени со овој закон, ќе се донесат во рок од шест месеци од денот на влегувањето во сила на овој закон. 
 
Член 49
Oвој закон влегува во сила осмиот ден од денот на објавувањето во „Службен весник на Република Северна Македонија“, а ќе отпочнe да се применува од 1 јули 2027 година, освен одредбите од членовите 10, 11, 12, 13, 14 и 35 од овој закон, кои ќе отпочнат да се применуваат од 1 јануари 2028 година.
	           

	
	

	
	

	ОБРАЗЛОЖЕНИЕ НА ПРЕДЛОГ – ЗАКОНОТ:
	ARSYETIMI I PROPOZIM-LIGJIT:

	I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ ЗА ИЗМЕНУВАЊЕ И ДОПОНУВАЊЕ НА ЗАКОНОТ ЗА ЗАДОЛЖИТЕЛНО КАПИТАЛНО ФИНАНСИРАНО ПЕНЗИСКО ОСИГУРУВАЊЕ:

	I. SHPJEGIMI I PËRMBAJTJES SË DISPOZITAVE TË PROPOZIM-LIGJIT PËR NDRYSHIMIN DHE PLOTËSIMIN E LIGJIT TË SIGURIMIT PENSIONAL TË DETYRUESHËM ME KAPITAL TË FINANCUAR:



	Предлог-законот има за цел усогласување на Законот за пензиското и инвалидското осигурување со Законот за системот за проценка на лица со попреченост, Законот за регистар на задолжително социјално осигурување и Законот за спречување и заштита од дискриминација, како и унапредување на системот на стаж на осигурување со зголемено траење, дигитализација на постапките и подобрување на меѓуинституционалната координација.
Со член 1 се брише точката 3) од членот 5 од Законот. Измената претставува дел од усогласувањето на Законот со новите решенија кои произлегуваат од воведувањето на единствен систем за проценка на лица со попреченост и новиот концепт на стаж на осигурување со зголемено траење. Со бришењето се обезбедува поголема системска усогласеност на Законот.
Со член 2 во Законот за првпат експлицитно се вградуваат начелата на еднаков третман, недискриминација, пристапност и соодветно приспособување. Оваа измена е од особено значење бидејќи обезбедува усогласување со Законот за спречување и заштита од дискриминација и со Конвенцијата за правата на лицата со попреченост.
Со воведувањето на овие начела се создава законска обврска сите постапки за остварување на правата од пензиското и инвалидското осигурување да бидат достапни и еднакво достапни за сите граѓани, без дискриминација по кој било основ. Истовремено се обезбедува правна основа за примена на соодветно приспособување во управните постапки, комуникацијата и услугите кои ги обезбедуваат надлежните институции.
Со член 3 се врши терминолошко усогласување на одредбите кои се однесуваат на верските службени лица. Измената има за цел обезбедување конзистентност со терминологијата што се користи во останатото законодавство.
Со член 4 се проширува опфатот на задолжително осигурени лица со вклучување на вршителите на општокорисна работа согласно закон. Целта е обезбедување социјална сигурност и еднаков третман на оваа категорија лица преку нивно вклучување во системот на пензиско и инвалидско осигурување.
Со член 5 се врши усогласување на одредбите кои се однесуваат на стажот на осигурување со зголемено траење со новите законски решенија кои предвидуваат поинаков начин на утврдување, ревизија и евидентирање на работните места изложени на посебни ризици.
Со член 6 се појаснува поимот инвалидност, односно неговото поимно определување е за потребите на правата кои се остваруваат согласно овој закон.
Со член 7 врши прецизирање на одредбата која се однесува на професионалната рехабилитација. Измената е поврзана со усогласувањето на Законот со новите решенија во областа на проценката на работното функционирање и способност, односно професионалната рехабилитација за кои се донесени или се во фаза н донесување посебни закони и се обезбедува поголема правна прецизност.
Со член 8 поимот „инвалидност“ се дополнува со зборовите „односно попреченост утврдена согласно Законот за системот за проценка на лица со попреченост“.
Оваа измена претставува суштинска реформа во системот на инвалидско осигурување. Наместо исклучиво медицински пристап кон инвалидноста, Законот се усогласува со современиот пристап заснован на проценка на функционирањето на лицето, неговите способности, потребите за поддршка, соодветното приспособување и влијанието на бариерите во опкружувањето.
Со ова се обезбедува единствен пристап кон проценката на попреченоста во сите системи во државата.
Со член 9 се бришат членовите 42 до 49 од Законот кои ја уредуваат професионалната рехабилитација како материја која ќе се уреди со посебен закон.
Со член 10 се дополнуваат условите за стекнување право на семејна пензија преку воведување на нова категорија лица кои вршеле родителска должност и биле опфатени со системот на задолжително пензиско и инвалидско осигурување.
Целта е обезбедување поголема социјална заштита и признавање на специфичните животни околности на лицата кои поради вршење на родителски обврски имале ограничено учество на пазарот на трудот.

Со членовите 11, 12 и 13 се воспоставува нов систем за утврдување, ревизија и евидентирање на работните места на кои стажот на осигурување се смета со зголемено траење.
Се воведуваат:
· постапка по барање на работодавач или репрезентативен синдикат;
· задолжителен елаборат изработен од овластени лица;
· проширен состав и прецизен делокруг на работни задачи на Комисија за утврдување и ревизија на работни места;
· стручни мислења како основа за одлучување;
· електронски регистар на работни места на кои стажот на осигурување се смета со зголемено траење;
· листата на работни места на кои се применува стаж со зголемено траење како подзаконски акт.
Со овие решенија се заменува постојниот систем со модерен, транспарентен и ревидибилен механизам заснован на објективни критериуми и стручни анализи. Дополнително се обезбедува поврзаност со Регистарот на задолжително социјално осигурување и целосна дигитализација на постапките.
Со членовите 14 и 15 се врши усогласување на правата поврзани со стажот на осигурување со зголемено траење. Се создава можност осигуреникот кој ги исполнил условите за старосна пензија врз оваа основа да продолжи со работа на друго работно место за кое не се пресметува стаж со зголемено траење.
Целта е обезбедување поголема флексибилност и продолжување на работната активност на лицата кои сакаат да останат на пазарот на трудот.
Со членовите 16 - 20 се врши суштинско усогласување со Законот за регистар на задолжително социјално осигурување.
Се уредуваат:
· водењето на матичната евиденција;
· регистрацијата на осигурениците;
· улогата на Фондот како регистрационен агент;
· размената на податоци помеѓу институциите;
· начинот на воспоставување својство на осигуреник.
Измените имаат за цел воспоставување единствен систем на регистрација и водење на податоци за осигурениците и елиминирање на паралелни евиденции.
Со членовите 21-31 се врши целосна интеграција на Законот за системот за проценка на лица со попреченост во системот на пензиско и инвалидско осигурување.
Се пропишува дека:
· утврдувањето на попреченоста;
· промените во состојбата на попреченост;
· потребата од поддршка;
· потребата од соодветно приспособување;
· правата врз основа на инвалидност и неспособност за работа,
ќе се засноваат на наоди и мислења издадени согласно Законот за системот за проценка на лица со попреченост и прописите за професионална рехабилитација.
Со тоа се воспоставува единствен систем за проценка на попреченоста во државата и се напушта досегашниот модел на повеќекратни комисиски проценки.
Со членовите од 32-40 се вршат дополнителни усогласувања со Законот за регистар на задолжително социјално осигурување, вклучително и јасна дистинкција помеѓу опфатот на Регистарот на задолжително социјално осигурување и матичната евиденција при Фондот, Законот за општата управна постапка, новите организациски решенија во Фондот, а се воведува и дополнителен механизам за следење на работењето на Фондот за пензиското и инвалидското осигурување на Северна Македонија преку воведување на инспекцискиот надзор и обврска за подготвување на посебни извештаи за состојбата во областа.
Целта е:
· модернизација на системот;
· дигитализација на постапките;
· подобрување на интероперабилноста;
· намалување на административните процедури;
· обезбедување точни и ажурни податоци за осигурениците.
Со членовите 41 и 42 се бришат одредбите од член 207-а согласно кои Фондот беше обврзан на осигурениците да им издава редовни прегледи со податоци за осигурувањето, бидејќи истите ќе се добиваат согласно Законот за Регистарот на задолжително социјално осигурување, а одредбата за обезбедување електронска форма и пристап преку интернет на податоци од матичната евиденција се преместува во член 207.
Со членовите 43 и 44 се врши усогласување на повикувањата во прекршочните одредби со промените во членовите од нормативниот текст на законот.
Во членовите 45, 46 и 47  се содржат преодни одредби со кои се обезбедува:
· заштита на стекнатите права;
· непречено пренесување на податоците во новите системи;
· правна сигурност за осигурениците;
· финансиска и организациска поддршка за имплементација на реформите;
· унапредување на информатичките системи на Фондот.
Овие одредби се неопходни за успешно спроведување на реформите без нарушување на постојните права на осигурениците и корисниците на пензии.
Со член 48 се дава рок за донесување на подзаконските акти утврдени со овој закон со цел заокружување на правната рамка. 
Со член 49 се уредува влегувањето во сила и примената на Законот.
Одложената примена до 1 јули 2027 година, односно 1 јануари 2028 година е неопходна заради:
· воспоставување на Регистарот на работни места со стаж на осигурување со зголемено траење;
· воспоставување на Регистарот на задолжително социјално осигурување;
· прилагодување на информатичките системи;
· подготовка на институциите за примена на Законот за системот за проценка на лица со попреченост.
Со ова се обезбедуваат сите предуслови за целосна и ефикасна примена на законот.

	

	II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ
	

	Предложените одредби од Законот претставуваат меѓусебно поврзан и функционално усогласен пакет на решенија чија цел е модернизација на системот на пензиското и инвалидското осигурување, усогласување со Законот за системот за проценка на лица со попреченост и Законот за регистар на задолжително социјално осигурување, унапредување на системот на стаж на осигурување со зголемено траење и овозможување на посебно и подетално уредување на професионалната рехабилитација.
Еден дел од одредбите се меѓусебно поврзани и претставуваат основа за интегрирање на Законот за системот за проценка на лица со попреченост во системот на пензиското и инвалидското осигурување. Со овие одредби се воведуваат начелата на еднаков третман, недискриминација, пристапност и соодветно приспособување, се напушта постојниот модел на утврдување инвалидност преку комисии во рамките на Фондот и се воспоставува користење на наодите и мислењата издадени согласно Законот за системот за проценка на лица со попреченост и прописите за професионална рехабилитација. На тој начин се обезбедува единствен пристап во утврдувањето на попреченоста и неспособноста за работа во државата.
Втор дел од одредбите се меѓусебно поврзани и имаат за цел усогласување со Законот за регистар на задолжително социјално осигурување. Со овие решенија се воспоставува единствен систем за регистрација на осигурениците, водење на матичната евиденција и електронска размена на податоци помеѓу институциите. Одредбите овозможуваат постепен премин од постојниот систем на евиденција кон Регистарот на задолжително социјално осигурување, при што се обезбедува континуитет на правата на осигурениците и непречено функционирање на институциите.
Трет дел од одредбите се однесува на воспоставување нов систем за утврдување, ревизија и евидентирање на работните места на кои стажот на осигурување се смета со зголемено траење. Овие решенија се надоврзуваат едно на друго преку воведување на постапка за утврдување и ревизија на работни места, промени во состав и делокруг на задачи на Комисија за утврдување и ревизија на работни места, донесување листа на работни места, воспоставување електронски регистар и заштита на веќе стекнатите права на осигурениците. 
Со дел од одредбите се врши бришење на постоечки членови со кои на општо начин се уредуваше професионалната рехабилитација за да се овозможи со посебен закон подетално и посеопфатно да се уреди оваа материја.
Конечно со дел од одредбите се воведува дополнителен механизам за следење на работењето на Фондот за пензиското и инвалидиското осигурување на Северна Македонија преку инспекцискиот надзор и обврската за подготвување на посебни извештаи за состојбата во областа
Останатите одредби од Законот претставуваат терминолошки, организациски и номотехнички усогласувања кои обезбедуваат доследна примена на новите решенија и нивно поврзување со постојниот систем на пензиско и инвалидско осигурување.
Сите предложени решенија се меѓусебно поврзани и насочени кон остварување на заеднички цели: обезбедување единствен систем за проценка на попреченоста, воспоставување единствен регистар на осигуреници, унапредување на системот на стаж со зголемено траење, намалување на административните постапки, подобрување на институционалната координација, дигитализација на услугите и обезбедување поефикасно и поправедно остварување на правата од пензиското и инвалидското осигурување.

	

	III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА
	

	Со донесувањето на Законот за изменување и дополнување на Законот за пензиското и инвалидското осигурување се очекуваат позитивни последици врз функционирањето на системот на пензиско и инвалидско осигурување, остварувањето на правата на осигурениците, меѓуинституционалната координација и ефикасноста на административните постапки.
Најзначајна последица е воспоставувањето на единствен пристап за утврдување на попреченоста и неспособноста за работа преку примена на Законот за системот за проценка на лица со попреченост. Со тоа ќе се надмине постојниот систем на повеќекратни комисиски проценки во различни институции, ќе се намали административниот товар за граѓаните и ќе се обезбеди поголема правна сигурност и еднаков третман при остварувањето на правата од инвалидското осигурување.
Со воведувањето на начелата на еднаков третман, недискриминација, пристапност и соодветно приспособување се очекува подобрување на пристапот до правата и услугите за лицата со попреченост и за другите категории граѓани кои можат да се соочат со бариери при остварувањето на своите права. Истовремено се зајакнува усогласеноста на системот со Законот за спречување и заштита од дискриминација и со Конвенцијата за правата на лицата со попреченост.
Со усогласувањето со Законот за регистар на задолжително социјално осигурување се очекува воспоставување на единствен систем за регистрација на осигурениците и водење на податоците од задолжителното социјално осигурување. Ова ќе придонесе за подобрување на квалитетот и точноста на податоците, намалување на можностите за грешки и двојството во евиденциите, поефикасна размена на податоци помеѓу институциите и побрзо остварување на правата на осигурениците.
Во делот на стажот на осигурување со зголемено траење се очекува воспоставување на потранспарентен, пообјективен и стручно заснован систем за утврдување и ревизија на работните места на кои стажот на осигурување се смета со зголемено траење. Формирањето на Комисија за утврдување и ревизија на работни места и воспоставувањето на електронски регистар ќе овозможат подобар надзор, следење и управување со овие права.
На институционално ниво се очекува подобрување на координацијата помеѓу Министерството за социјална политика, демографија и млади, Фондот на пензиското и инвалидското осигурување на Северна Македонија, Управата за водење на Регистарот на задолжително социјално осигурување и другите надлежни институции преку воспоставување на електронска размена на податоци и интероперабилност на системите.
Од финансиски аспект, на среден и долг рок се очекува рационализација на административните постапки, намалување на трошоците поврзани со водењето на паралелни евиденции и комисиски постапки, како и поефикасно управување со системот на пензиско и инвалидско осигурување.
Севкупно, предложените решенија ќе придонесат за создавање на поефикасен, потранспарентен, подигитализиран и поправеден систем на пензиско и инвалидско осигурување, усогласен со современите стандарди за социјална сигурност, човекови права и заштита од дискриминација.

	

	
ТЕКСТ НА ОДРЕДБИТЕ ОД ЗАКОНОТ ЗА ЗАДОЛЖИТЕЛНО КАПИТАЛНО ФИНАНСИРАНО ПЕНЗИСКО ОСИГУРУВАЊЕ ШТО СЕ МЕНУВААТ
	
TEKSTI I DISPOZITAVE TË LIGJIT TË SIGURIMIT PENSIONAL TË DETYRUESHËM ME KAPITAL TË FINANCUAR QË NDRYSHOHEN


	Член 5
Права од пензиско и инвалидско осигурување се:
1) право на старосна пензија;
2) право на инвалидска пензија;
3) право на професионална рехабилитација и права на соодветни парични
надоместоци;
4) право на семејна пензија;
5) право на паричен надоместок за телесно оштетување и
6) право на најнизок износ на пензија.
Член 10
За остварување на правата од пензиското и инвалидското осигурување се обезбедува двостепеност на постапката и судска заштита на правата
	

	Член 11
(1) Осигуреници со задолжително пензиско и инвалидско осигурување се:
1) работниците во работен однос и со нив, согласно со посебни закони,
изедначени лица;
2) активниот воен и цивилниот персонал согласно со закон;
3) избраните или именуваните носители на јавна и друга функција, ако за вршењето на функцијата примаат плата, односно остваруваат надоместок на плата за вршење на таа функција;
4) државјаните на Република Македонија кои на територијата на Република Македонија се вработени кај странски и меѓународни органи, организации и установи, кај странски дипломатски и конзуларни претставништва или се во лична служба на странски државјани, ако со ратификуван меѓународен договор поинаку
не е определено;
5) државјаните на Република Македонија вработени во странство, ако за тоа време не се задолжително осигурани кај странски носител на осигурувањето;
6) државјаните на Република Македонија вработени кај странски работодавач во држава во која се задолжително осигурани, но во која правата од пензиското и инвалидското осигурување, што како права се утврдени со овој закон, не можат да ги остваруваат или не можат да ги користат надвор од таа држава;
7) самовработените лица - физички лица кои вршат самостојна економска дејност или професионална и друга интелектуална услуга од која остваруваат приход, во согласност со закон;
8) физичките лица кои вршат дејност, а немаат даночна основица;
9) индивидуалните земјоделци – обврзници на данок на доход од земјоделска
дејност на кои земјоделската дејност им е единствено занимање до 64 години
живот (во натамошниот текст: индивидуалните земјоделци);
10) невработените лица кои примаат паричен надоместок најмногу до навршување на 15 години пензиски стаж;
11) инвалидите на трудот за време на чекање за упатување и за време на
професионална рехабилитација и соодветно вработување;
12) самостојните уметници кои со таков статус се здобиле согласно со Законот
за култура;
13) професионалните спортисти кои имаат склучено договор за вработување со
професионален спортски клуб;
14) извршен член на одбор на директори, член на управен одбор на трговско друштво, односно управител во трговско друштво доколку не е осигурен по ниеден друг основ и
15) работно ангажирани лица за вршење работи од повремена или сезонска природа согласно со закон.
(2) Начинот на утврдување на својството на осигуреник, образецот на кој се поднесува барањето и потребната документација за лицата од ставот (1) точки 4,
5, 6, 8, 9 и 14 на овој член поблиску се уредува со акт кој го донесува министерот за социјална политика, демографија и млади.
Член 15
(1) Со задолжително пензиско и инвалидско осигурување врз основа на инвалидност и телесно оштетување причинети со повреда на работа или професионална болест осигурени се:
1) учениците и студентите кога вршат практична работа за време на школувањето, односно студирањето;
2) лице на практикантска работа согласно закон
3) лицата на издржување казна затвор, малолетнички затвор и на издржување
на воспитна мерка во воспитно-поправен дом за време на редовна работа што ја
вршат во текот на издржувањето на казната, односно мерката;
4) здравствените работници со високо образование кои стекнуваат работно искуство за полагање на стручен испит и
5) невработените лица за време на стручно оспособување и професионална рехабилитација.
(2) Одредбите од ставот (1) точка 1 на овој член се однесуваат и на
државјаните на Република Македонија кои согласно со важечките прописи се упатени на школување во странство.
(3) Одредбите од ставот (1) точка 1 на овој член се однесуваат и на странски државјани кои се наоѓаат на школување во Република Македонија ако државата чии државјани се тие, исто така, постапува со државјаните на Република Македонија доколку со ратификуван меѓународен договор поинаку не е определено.
Член 19
(1) На осигуреникот на кого стажот на осигурување му се смета со зголемено траење, старосната граница за стекнување право на старосна пензија се намалува зависно од степенот на зголемувањето на стажот, и тоа за по една година за:
1) секои седум години поминати на работни места на кои ефективно поминати
12 месеци се сметаат во стаж на осигурување како 13 месеци;
2) секои шест години поминати на работни места на кои ефективно поминати 12
месеци се сметаат во стаж на осигурување како 14 месеци;
3) секои пет години поминати на работни места на кои ефективно поминати 12 месеци се сметаат во стаж на осигурување како 15 месеци;
4) секои четири години поминати на работни места на кои ефективно поминати 12 месеци се сметаат во стаж на осигурување како 16 месеци;
5) секои три години и шест месеци поминати на работни места на кои ефективно поминати 12 месеци се сметаат во стаж на осигурување како 17 месеци
и
6) секои три години поминати на работни места на кои ефективно поминати 12 месеци се сметаат во стаж на осигурување како 18 месеци.
(2) На осигуреникот на кого ефективно поминати 12 месеци стаж на осигурување се смета како стаж на осигурување со зголемено траење старосната граница за стекнување право на старосна пензија се намалува за секој период
поминат на работно место со одреден степен на зголемување на стажот пропорционално на времето поминато на тоа работно место со намалување на старосната граница од ставот (1) на овој член. Вкупното намалување на старосната граница се утврдува како збир на пропорционално утврдените намалувања за секој поединечен период.
(3) Осигуреникот на кого ефективно поминати 12 месеци стаж на осигурување се смета како стаж на осигурување со зголемено траење на работни места и работи кои се изведуваат под земја и кој во текот на осигурувањето бил распореден на работи и работни места со различни степени на зголемување на стажот на осигурување, може да стекне право на старосна пензија со навршување на 40 години пензиски стаж (маж), односно 35 години пензиски стаж (жена).
Член 38
(1) Инвалидност постои кога кај осигуреникот, поради промена во здравствената состојба која не може да се отстрани со лекување или со медицинска рехабилитација, работната способност е трајно намалена за повеќе од половина во споредба со физички и психички здрав осигуреник со исто или слично образование и способност.
(2) Инвалидноста од ставот (1) на овој член се утврдува според следниве категории:
1) категорија I - доколку работната способност на осигуреникот е намалена за повеќе од 80% постои трајно губење на работната способност (општа неспособност за работа) и
2) категорија II - доколку работната способност на осигуреникот е намалена за повеќе од 50%, а најмногу до 80% (професионална неспособност за работа).
(3) Доколку работната способност на осигуреникот е намалена за 50% во споредба со физички и психички здрав осигуреник со исто или слично образование и способност поради што не може да ги извршува работните задачи со полно работно време, може да работи со скратено работно време или да биде распределен на друга соодветна работа согласно со прописите кои се однесуваат на работните односи и колективниот договор.
(4) Инвалидност во смисла на ставовите (1), (2) и (3) на овој член може да настане поради болест, повреда надвор од работа, повреда при работа или професионални болести.
(5) Работите за кои се оценува работната способност на осигуреникот ги опфаќаат сите работи кои одговараат на неговите телесни и психички способности, а се смета дека одговараат на неговите досегашни работи.
(6) Работата за која се оценува работната способност на индивидуалниот земјоделец и на физичкoто лицe коe е регистриранo како вршител на самостојна дејност за трговија на мало на тезги и пазари ја опфаќа работата врз основа на која е задолжително осигурен согласно со овој закон.
Член 39
(1) Како повреда при работа, во смисла на овој закон, се смета повредата на осигуреникот причинета со непосредно и краткотрајно механичко, физичко или хемиско дејство, како и повредата причинета со нагли промени на положбата на телото, ненадејно оптоварување на телото или со други промени на физиолошката состојба на организмот, ако таквата повреда причински е врзана со
вршењето на работите на работното место.
(2) Како повреда при работа се смета и повредата причинета на начинот од ставот (1) на овој член што осигуреникот ќе ја претрпи на редовниот пат од станот до местото на работата или обратно, на патот преземен заради извршување на работни задачи и на патот преземен заради стапување на работа, доаѓање на работа од одмор или отсуство прекинати по налог на работодавачот, како и користење право на професионална рехабилитација според овој закон.
Член 41
Инвалид на трудот, во смисла на овој закон, е осигуреникот кој врз основа на инвалидност ги остварува правата од пензиското и инвалидското осигурување.
Член 42
Кога кај осигуреникот е утврдена професионална неспособност за работа, се
утврдува преостанатата работна способност, ако со оглед на неговата здравствена состојба, години на живот, образование и способност, може со професионална рехабилитација да се оспособи за работа со полно работно време на друга работа.
Член 43
(1) Право на професионална рехабилитација има осигуреник кај кој ќе настане инвалидност пред навршени 50 години живот ако според преостанатата работна способност може да се оспособи за друга работа со полно работно време.
(2) Инвалид на трудот кој стекнал професионална рехабилитација се оспособува за вршење на друга соодветна работа за која е потребна стручна подготовка која одговара на работите што ги вршел на својата работа пред
настанувањето на инвалидноста.
(3) По исклучок од ставот (1) на овој член професионална рехабилитација може да се обезбеди за друга работа за која е потребна стручна подготовка повисока од онаа која одговара на работите кои осигуреникот ги вршел пред настанувањето на инвалидноста, ако таквото оспособување е оправдано со оглед на стручноста, годините на живот, работното искуство и склоностите и ако постои реална
можност за вработување по завршено оспособување.

Член 44
Право на професионална рехабилитација има осигуреникот од членот 11 став (1) точки 1 и 2 од овој закон кај кој постои професионална неспособност за работа.
Член 45
(1) Ако професионалната неспособност за работа е настаната како последица на повреда надвор од работа или болест, осигуреникот има право на професионална рехабилитација доколку има пензиски стаж кој му покрива најмалку една третина на периодот од наполнети најмногу 20 години живот до денот на настанувањето на инвалидноста (работен век), сметајќи го работниот век на полни години.
(2) Ако професионалната неспособност за работа настанала поради повреда на
работа или професионална болест, осигуреникот има право на професионална
рехабилитација без оглед на должината на пензискиот стаж.
Член 46
(1) Осигуреник со право на професионална рехабилитација, кој во рок од шест месеци од денот на конечноста на решението за признавање на правото не е упатен на професионална рехабилитација, Фондот го упатува на преглед кај Комисијата за оцена на работната способност поради повторна оцена на преостанатата работна способност.
(2) На преглед поради повторна оцена на преостанатата работна способност ќе се упати и осигуреник со право на професионална рехабилитација, кога Фондот ќе оцени дека нема да може да се оспособи за работа на претходно одредената работа.
(3) Иницијатива за преглед на осигуреникот во случаите од ставовите (1) и (2) на овој член може да даде и работодавачот.
Член 47
(1) Осигуреникот кој стекнал право на професионална рехабилитација, од денот на настанувањето на инвалидноста до денот на почетокот на професионалната рехабилитација, за време на професионалната рехабилитација и од денот на завршетокот на професионалната рехабилитација до вработувањето на соодветното работно место, има право на надоместок на плата во висина на инвалидската пензија во случај на професионална неспособност за работа.
Висината на инвалидската пензија се определува во случај на повреда на работа
или професионална болест во висина од 80% од пензиската основица за определување на инвалидската пензија, а во случај на повреда надвор од работа или болест во висина на инвалидска пензија настаната поради професионална неспособност за работа.
(2) Надоместокот на плата од ставот (1) на овој член му припаѓа на инвалидот на трудот најдолго 12 месеци.
(3) Кога професионалната рехабилитација се извршува надвор од престојувалиштето на инвалидот на трудот, а не може да се обезбеди постојан превоз од живеалиштето до местото каде што се извршува професионалната рехабилитација, за инвалидот се обезбедува сместување и храна или надоместок за сместување и храна за време на професионалната рехабилитација во друго место кое го одредува Фондот со општ акт.
Член 48
Професионална рехабилитација се врши под услови и на начин по кој се оспособуваат и другите работници кај работодавачот или во центарот за рехабилитација.
Член 49
Ако осигуреникот се вработи или ако ги исполни условите за остварување
право на старосна, инвалидска или семејна пензија правото на паричен
надоместок му престанува.__
Член 59
(1) Вдовец/вдовица стекнува право на семејна пензија, ако:
1) до смртта на осигуреникот, по кој основ тоа право им припаѓа, лицето
наполнило 50 години живот;
2) до смртта на брачниот другар било неспособно за работа или таква неспособност настанала во рок од една година од денот на смртта на брачниот другар;
3) по смртта на брачниот другар останале едно или повеќе деца кои имаат право на семејна пензија по тој брачен другар, а вдовецот/вдовицата ги врши родителските должности спрема тие деца или 
4) до смртта на брачниот другар имало наполнети 45 години, кога ќе наполни 50 години живот - или ако во тие години станало неспособно за работа.
(2) Вдовецот/вдовицата кој во текот на користењето на правото по основ на вршење на родителска должност од ставот (1) точка 3 на овој член стане неспособно за работа или наполнило 50 години живот трајно го задржува правото на семејна пензија.
(3) Вдовецот/вдовицата кој го загубил/а правото на семејна пензија по основ на вршење на родителска должност по наполнети 45 години живот, стекнува право на семејна пензија кога ќе наполни 50 години живот.
Член 110
Работните места на кои стажот на осигурување се смета со зголемено траење затоа што работата на нив е особено тешка и штетна по здравјето се утврдуваат со правилник кој го донесува министерот за социјална политика, демографија и млади.
Член 110
Работните места на кои стажот на осигурување се смета со зголемено траење затоа што работата на нив е особено тешка и штетна по здравјето се утврдуваат со правилник кој го донесува министерот за социјална политика, демографија и млади.
Член 111
(1) Работните места на кои стажот на осигурување се смета со зголемено траење, а кои не се опфатени со правилникот од членот 110 од овој закон, како и ревизијата на тие работни места, ги утврдува Комисијата за ревизија на работни места на кои стажот на осигурување се смета со зголемено траење. Ревизијата се врши најдоцна во рок од пет години од денот на утврдувањето на работните места со стаж на осигурување со зголемено траење.
(2) Комисијата од ставот (1) на овој член ја формира министерот за социјална политика, демографија и млади политика во состав од три члена, од кои два члена стручни и компететни лица од областа на безбедноста и здравје при работа и еден член од областа на пензиското и инвалидското осигурување. Со акт на министерот за социјална политика, демографија и млади се уредува организацијата и начинот на работа на Комисијата за ревизија. (3) Утврдувањето на работни места со стаж на осигурување со зголемено траење, ревизијата на тие работни места и ревизијата на работните места утврдени согласно со членот 110 од овој закон, Комисијата од ставот (1) на овој член го врши врз основа на елаборат за утврдување на работни места со стаж на осигурување со зголемено траење, изработен согласно со Методологијата од ставот (4) на овој член.
(4) Методологијата за утврдување на нормативи за изработка на елаборат за утврдување на работни места со стаж на осигурување со зголемено траење, ја донесува министерот за труд и социјална политика.
(5) За работните места на кои стажот на осигурување се смета со зголемено траење, работодавачот може да иницира постапка за промена на техничко- технолошките услови на работа.
Член 113
(1) На осигурениците од членот 102 став (2) од овој закон кои работат на работни места на кои стажот на осигурување се смета со зголемено траење, стажот на осигурување им се зголемува само за она време што ефективно го поминале на работа.
(2) По исклучок од ставот (1) на овој член на осигурениците на кои стажот на осигурување им се смета со зголемено траење од членот 112 од овој закон, тој стаж им се зголемува и ако работеле со скратено работно време, како да работеле со полно работно време.
Член 118
(1) Осигурениците од членот 11 став (1) од овој закон, со исклучок на точката 9) и осигурениците од членовите 12 и 13 од овој закон, кои прв пат пристапуваат во задолжително пензиско и инвалидско осигурување по 1 јануари 2019 година и на датумот на пристапувањето се помлади од 40 години се задолжителни членови
на вториот пензиски столб и плаќаат придонес во задолжителен пензиски фонд по сопствен избор сè додека имаат својство на осигуреник во задолжителното пензиско и инвалидско осигурување.
(2) Осигурениците од членот 11 точка 15) од овој закон кои биле членови на втор пензиски столб, со работното ангажирање за вршење работи од повремена или сезонска природа им продолжува членството во задолжителен пензиски фонд, со исклучок на корисниците на старосна пензија и семејна пензија, вдовец/вдовица и родители.
(3) На осигурениците кои се членови во вториот пензиски столб според член 118 од Законот за пензиското и инвалидското осигурување („Службен весник на Република Македонија” број 98/12, 166/12, 15/13, 170/13, 43/14, 44/14, 97/14, 113/14, 160/14, 188/14, 20/15, 61/15, 97/15, 129/15, 147/15, 154/15, 173/15, 217/15, 27/16, 120/16, 132/16, 35/18 и 220/18) и кои се родени по 1 јануари 1967 година им продолжува членството во вториот пензиски столб.
(4) Осигурениците на кои стажот на осигурување им се смета со зголемено траење и осигурениците од Глава VII - Стекнување и остварување на правата наопределени категории осигуреници под посебни услови, не се опфаќаат во вториот пензиски столб,доколку имаат навршен стаж на осигурување со зголемено траење кој овозможува намалување на старосната граница за остварување право на старосна пензија за најмалку една година.
(5) Осигурениците од ставовите (1), (3) и (4), на овој член кои во текот на осигурувањето ќе добијат основ на осигурување според членот 11 став (1) точка 9)од овој закон престануваат да бидат членови во вториот пензиски столб.
(6) По исклучок од ставовите (1), (3) и (4) на овој член, осигурениците на кои
стажот на осигурување им се утврдува согласно со членот 100 ставови (2), (3) и
(4) од овој закон кои се во работен однос или самовработени лица со полно работно време и за кои е утврдено ослободување од плаќање на придонесите од задолжително социјално осигурување согласно со Законот за вработувањето и осигурување во случај на невработеност, не се задолжителни членови во вториот пензиски столб за период за којшто е утврдено ослободувањето од плаќање на придонесите од задолжително социјално осигурување.
Член 120
(1) Стапката на придонесот за вториот пензиски столб изнесува 6% од основицата за плаќање на придонесот утврдена со закон.
(2) Стапката на придонес за првиот пензиски столб претставува разлика меѓу вкупната стапка на придонес од првиот столб и процентот од ставот (1) на овој член.
(3) За осигурениците за кои придонесот за пензиско и инвалидско осигурување
се пресметува и плаќа на нето, поделбата на придонесите се врши во ист сооднос
според ставовите (1) и (2) на овој член.
Член 124
(1) Евиденцијата на податоците за осигурениците од вториот пензиски столб и
за распределба на вкупниот придонес за прв и втор столб на пензискиот систем, ја води Фондот во електронска форма.
(2) Евиденцијата на податоците од ставот (1) на овој член содржи придонеси за членовите на задолжителните пензиски фондови од обврзниците за плаќање на придонес за пензиско и инвалидско осигурување, пренос на придонесите на членовите на задолжителните пензиски фондови на сметките на избраните задолжителни пензиски фондови, извршен пренос на придонесите, индивидуални сметки на членовите од која се гледа состојбата на придонесите уплатени за членовите во секој задолжителен пензиски фонд и редовни збирни извештаи на барање на Агенцијата за супервизија на капиталното финансирано пензиско осигурување заради извршување на нејзините функции.
Член 125
(1) Правата од пензиското и инвалидското осигурување се остваруваат воФондот.
(2) Фондот е надлежен и кога правата од пензиското и инвалидското осигурување се остваруваат врз основа на ратификувани меѓународни договори.
(3) Право од пензиско и инвалидско осигурување може да оствари лице кое има својство на осигуреник според овој закон.
(4) Својството на осигуреник се воспоставува врз основа на пријава за осигурување што ја поднесува:
1) работодавачот - за работниците вработени кај него;
2) физичкото лице кое врши дејност - сам за себе;
3) индивидуалниот земјоделец
4) Агенцијата за вработување на Република Македонија за невработените лица кои примаат паричен надоместок, или се на стручно оспособување односно професионална рехабилитација;
5) лицата од членот 11 став (1) точки 4), 5), 6) и 14) од овој закон;
6) работодавачот за лицата од членот 11 став (1) точка 15) од овој закон;
7) осигуреникот од членот 12 од овој закон - сам за себе.
(5) Утврдувањето на својство на осигуреник за лицата од ставот (4) точки 2), 3)
и 5) на овој член се врши по поднесно барање.
(6) Образецот на барањето од ставот (5) на овој член и потребната документација за утврдување на својство на осигуреник на лицата од ставот (4) точки 2), 3) и 5) на овој член ги пропишува министерот за социјална политика, демографија и млади.
(7) Својството на осигуреник се стекнува од денот на поднесувањето на барањето за прием во осигурување, односно со денот на уписот во соодветниот регистар, а доколку се исполнети условите најмногу шест месеци наназад од
денот на поднесувањето на барањето.
(8) Доколку лицата од ставот (4) точки 2), 3) и 5) на овој член не поднесат пријава, својството на осигуреник го утврдува Фондот по службена должност врз основа на податоци од надлежни институции дека лицата ги исполнуваат условите
за утврдување на својство на осигуреник, во рок од 15 дена од денот на добивањето на податоците.
(9) За утврдување својство на осигуреник Фондот по службена должност разменува податоци со други институции согласно членот 197 став (3) од овој закон.
Член 126
(1) Постапката за остварување на правата од пензиското и инвалидското осигурување се поведува по барање на осигуреникот, односно на корисникот на пензија, а за остварувањето на право на семејна пензија и други права на
членовите на семејството на осигуреникот, односно на корисникот на пензија по барање на членот на семејството.
(2) Постапката за утврдување на инвалидност кај осигуреникот се поведува и на предлог на работодавачот кај кого осигуреникот е во работен однос, како и на предлог на надлежниот матичен лекар и од лекарска комисија на Фондот за здравствено осигурување на Македонија.
(3) Образецот на барањето од ставот (1) на овој член и потребната документација за остварување на право на старосна пензија, семејна пензија, инвалидска пензија, паричен надоместок за телесно оштетување, барањето и потребната документација за утврдување на инвалидност и образецот на предлогот од ставот (2) на овој член ги министерот за социјална политика, демографија и млади.
(4) Со барањето, односно предлогот за утврдување на инвалидност, односно неспособност за работа, подносителот е должен да приложи медицинска, работна и друга документација, како и предлогот од лекарската комисија при Фондот за здравствено осигурување, потребни за утврдување на инвалидноста.
(5) Постапката за утврдување на инвалидност, односно неспособност за работа, повторно се поведува, по истекот на рокот од една година од денот на прегледот од комисијата на Фондот. Оваа постапка може да се покрене и пред истекот на овој рок доколку со барањето е приложена нова медицинска документација за
настанатата промена, односно влошување на здравствената состојба.
(6) Осигуреникот е должен да учествува во постапката која е поведена во смисла на ставот (2) на овој член.
(7) Фондот со општ акт ја уредува задолжителната медицинска документација
потребна за утврдување на инвалидноста.
Член 127
(1) Барање за остварување право од пензиско и инвалидско осигурување во хартиена форма се поднесува во филијалите и деловниците на Фондот, според местото на живеење на осигуреникот или преку електронски пристап на веб страницата на Фондот.
(2) Во постапката за решавање на правата од пензиското и инвалидското осигурување ќе се применуваат прописите за општа управна постапка.
(3) Фондот со Статут, во согласност со одредбите на овој закон, поблиску го
уредува начинот на остварувањето на правата од пензиското и инвалидското
осигурување.
Член 128
(1) Промените на состојбата на инвалидноста и телесно оштетување на осигуреникот, кои се од влијание на правото признато со правосилно решение, можат да се утврдуваат во постапка покрената по барање на осигуреникот.
(2) По исклучок од ставот (1) на овој член надлежниот орган за решавање на правата од пензиското и инвалидско осигурување може, на иницијатива на лекар поединец, комисијата за оцена на работна способност, работодавачот или на Фондот да определи повторен комисиски преглед на инвалидите на трудот со преостанатата работна способност кои по таа основа се стекнале со некое право зарди утврдување на промени во состојбата на инвалидноста, односно заради утврдување на потребата и можноста за поцелесообразно искористување на преостанатата работна способност.
(3) Образецот на барањето од ставот (1) на овој член и потребната документација за промени на состојбата во инвалидноста и телесното оштетување на осигуреникот ги пропишува министерот за социјална политика, демографија и млади.
Член 129
(1) Пензискиот стаж, платата, надоместоците и основиците на осигурување, како и другите факти од влијание врз стекнувањето и утврдувањето на правата сем земаат предвид при остварувањето на правата од пензиското и инвалидското осигурување, врз основа на податоците утврдени во матичната евиденција.
(2) Фактите кои во согласност со овој закон не се утврдуваат во матична евиденција, а се од влијание за остварување на правата од пензиското иинвалидското осигурување, се утврдуваат во постапка за решавање на тие права.
(3) Пензискиот стаж не може да се утврди врз основа на изјава на сведоци.
Член 130
(1) За остварување на правата врз основа на инвалидност и неспособност за работа врз основа на која се стекнува право на инвалидска, односно семејна пензија, како и телесно оштетување, фактичката состојба се утврдува врз основа на наод, оцена и мислење на Комисијата за оцена на работната способност.
Комисијата се формира во рамките на Фондот.
(2) Со акт на Фондот се уредува организацијата, составот и начинот на работа на Комисијата за оцена на работната способност.
(3) Во наодот, оцената и мислењето врз основа на кои е утврдена инвалидност, односно неспособност за работа врз основа на која се стекнува право на инвалидска, односно семејна пензија, се утврдува и обврска за задолжителен контролен преглед кој се врши во рок не пократок од една година од денот на утврдената инвалидност. Контролниот преглед може да се врши најмногу два пати до навршување на 65 години живот на корисникот на пензија. На задолжителен контролен преглед не подлежи
корисник на пензија за одделни заболувања утврдени со актот за организација, составот и начинот на работа на Комисијата за оцена на работната способност.
(4) Задолжителниот контролен преглед од ставот (3) на овој член го врши
комисија за задолжителен контролен преглед составена од доктори специјалисти во орган, односно установа определена од министерот за социјална политика, демографија и млади.
(5) Задолжителниот контролен преглед од ставот (4) на овој член не можат да го вршат исти лица кои претходно учествувале во постапката за утврдување на инвалидноста.
(6) До донесувањето на решение по извршениот задолжителен контролен преглед,
на осигуреникот му се исплатува времена инвалидска, односно семејна пензија.
(7) Правото на инвалидска, односно семејна пензија престанува доколку корисникот не се јави на задолжителен контролен преглед во рокот утврден во ставот (3) на овој член или со контролниот преглед не е утврдена инвалидност, односно неспособност за работа.
(8) Во случаите определени во ставот (7) на овој член на корисникот со решение му се запира исплатата на времената инвалидска, односно семејна пензија и го губи својството пензионер.
Член 131
(1) Наодот, оцената и мислењето на Комисијата за оцена на работната способност со кои е утврдена инвалидност, односно неспособност за работа, врз основа на кои се стекнува право на пензија, задолжително подлежи на ревизија.
Задолжителна ревизија се врши на секој наод, оценка и мислење донесен во постапка на задолжителен контролен преглед. Ревизијата ја врши Комисија за ревизија на наод, оцена и мислење за утврдување на инвалидност, односно неспособност за работа, која ја формира министерот за социјална политика,
демографија и млади, од истакнати медицински стручни лица.
(2) Комисијата за ревизија на наод, оцена и мислење за утврдување на инвалидност, односно неспособност за работа, врши ревизија и на наод, оцена и мислење со кои не е утврдена инвалидност, односно неспособност за работа,
донесени од Комисијата за оцена на работната способност, по случаен избор.
(3) При вршењето на ревизијата може да се изврши непосреден лекарскипреглед на осигуреникот.
(4) Ревизијата од ставот (1) на овој член се врши најдоцна во рок од пет денаод денот на донесувањето на наодот, оцената и мислењето, пред донесувањето нарешение за право на пензија.
(5) Комисијата за оцена на работната способност и Комисијата за задолжителен контролен преглед се должни да постапат по мислењето дадено во постапката за ревизија и да донесат нов наод, оцена и мислење.
(6) Со акт на министерот за социјална политика, демографија и млади се уредува организацијата, составот и начинот на работа на Комисијата за ревизија.
Член 131-а
(1) Комисијата за оцена на работната способност води евиденција на донесен наод, оцена и мислење од членот 130 став (1) од овој закон, согласно со Законот за општата управна постапка, која содрж лични податоци за осигуреникот, стручна подготовка на осигуреникот, работно место или професија, гранка на дејноста во којашто работи, назив на работодавачот, анамнеза, медицинска документација користена при донесување на наодот, оценката и мислењето, објективна состојба на осигуреникот при прегелдот, дијагноза на болест со шифрана болест според МКБ-10, оцена и мислење за работаната способност, причина на
инвалидност, процент на инвалидност, датум на настаната инвалидност или телесно оштетување и потреба од контролен преглед со датум на контролен преглед.
(2) Комисијата за ревизија на наод, оцена и мислење за утврдување на инвалидност, односно неспособност за работа води евиденција на извршена ревизија од членот 131 од овој закон, согласно со Законот за општата управна постапка, која содржи реден број и број на предмет, датум на доставување на предметот, име и презиме на осигуреникот, матичен број на осигуреникот; мислење дадено во постапка на ревизија, датум на решавање на предметот во постапка на ревизија, односно наод, оцена и мислење од Комисијата за оцена на работната способност или Комисијата за задолжителен контролен преглед.
Член 132
(1) Решение за правата од пензиското и инвалидското осигурување и за наплата на придонесот донесува Фондот, најдоцна во рок од 30 дена од денот на поднесувањето на уредно барање.
(2) Во случаите кога на донесувањето на решението му претходи утврдување на
фактичка сосотојба во смисла на членот 130 од овој закон Фондот е должен да донесе решение најдоцна во рок од 50 дена од денот на поднесувањето на барањето.
(3) Решение за правата од пензиското и инвалидското осигурување со примена
на одредбите на договори за социјално осигурување донесува Фондот, најдоцна
во рок од 90 дена од денот на поднесување на барањето.
(4) Во решението со кое е утврдена инвалидност, односно неспособност за работа, се утврдува и денот кога осигуреникот, односно корисникот на правото, треба да се јави на задолжителниот контролен преглед согласно со членот 130 став (3) од овој закон.
Член 132-а4
(1) Решенијата со кои е утврдено право од пензиското и инвалидското осигурување и решенијата за плаќање на придонесот за пензиско и инвалидско осигурување од членот 107-в од овој закон. задолжително подлежат на ревизија.
(2) Ревизијата од став (1) на овој член ја врши Одделение за ревизија на
решенија со кои се утврдуваат права од пензиското и инвалидското осигурување
во Стручната служба на Фондот.
(3) Ревизијата од став (1) на овој член се врши во рок од 15 дена од денот на
донесувањето на решението.
(4) Фондот поблиску го уредува начинот на вршењето на ревизијата од овој
член.
(5) За извршената ревизија од став (1) на овој член Фондот доставува месечен извештај до Министерството за труд и социјална политика.
Член 132-б
(1) Постапката за остварување права од пензиското и инвалидското осигурување се води во електронска форма со формирање на електронски предмет, со користење софтвер за електронско решавање и исплата на пензии
на Фондот.
(2) Сите списи приложени во предметот се скенираат во постапката и се составен дел на електронскиот предмет.
(3) Кога во постапката ќе се утврди дека осигуреникот има право на пензија, но поради решавањето на некое претходно прашање не може да се донесе конечно решение, Фондот со привремено решение ќе определи на
осигуреникот да му се исплаќа аконтација на примањето во износ што се утврдува врз основа на податоците со кои се располага.
(4) Фондот по службена должност донесува конечно решение по решавање на претходното прашање, а во случај на привремени решенија донесени поради немање коефициенти за валоризација на плати, конечното решение се
донесува во рок од 30 дена од денот на објавувањето коефициенти за валоризација на плати.
(5) Доставувањето на решението oд ставовите (3) и (4) на овој член се врши со препорачана пратка со доставница по пошта.
Член 140
(1) Правата од пензиското и инвалидското осигурување утврдени со овој закон, се стекнуваат и пристигнуваат со денот на исполнувањето на условите, ако барањето е поднесено во рок од шест месеци од денот на исполнувањето на условите, а ако барањето е поднесено по истекот на тој рок од поднесувањето на барањето и за шест месеци наназад.
(2) Правото на старосна пензија се остварува по престанокот на осигурувањето.
(3) Правото на инвалидска пензија врз основа на решение за утврдена
инвалидност, се остварува најдоцна во рок од три месеци од правосилноста на
решението.
(4) Доколку правото на инвалидска пензија не биде остварено во рокот определен во ставот (3) на овој член, осигуреникот се упатува на повторен комисиски преглед, по службена должност.
Член 142
Правото на професионална рехабилитација и паричните надоместоци во врска со тие права се ограничуваат, односно престануваат доколку во рок од еден месец инвалидот на трудот не почне со професионалната рехабилитација, ако без оправдани причини ја прекине професионалната рехабилитација или ако не ја
извршува должноста во врска со рехабилитацијата или ако во определен рок не се јави на поканата за повторно оценување на работната способност.
Член 150
(1) Правата стекнати врз основа на инвалидност и телесно оштетување во текот на користењето, можат да се менуваат зависно од настанатите промени на инвалидноста, односно степенот на телесното оштетување.
(2) Кога промената од ставот (1) на овој член е утврдена по барање на корисникот на правото, правото престанува или се менува, односно се стекнува ново право од првиот ден на наредниот месец по поднесувањето на барањето.
(3) Кога промената од ставот (1) на овој член ќе настане во постапка покрената по службена должност, правото престанува или се менува, односно се стекнува ново право од конечноста на решението со кое е утврдена промената.
Член 161 
(1) Директорот на Фондот во рамките на своите права и должности утврдени со овој закон:
1) раководи со Фондот и го претставува и застапува Фондот пред трети лица;
2) донесува годишен план за вработување согласно со потребите на Фондот и начелото за соодветна и правична застапеност, а врз основа на Методологијата за планирање на вработувањата во јавниот сектор;
3) ги предлага основите на програмата за работа и планот за работа и презема мерки за нивно спроведување;
4) донесува акти за организација и работа на Фондот и општ акт за систематизација на работите во Фондот во согласност со Владата;
4-а) доставува на усвојување до Владата на Република Северна Македонија годишен план за работата на Фондот најдоцна до 1 декември во тековната за наредната година, полугодишен извештај за работа на Фондот најдоцна до 31 јули и годишен извештај за работа на Фондот најдоцна до 31 јануари за претходната година;
5) ги избира и разрешува работниците со посебни овластувања и одговорности, организира и обезбедува законито и ефикасно извршување на работите од делокругот на Фондот и е одговорен за законитоста во работата на Фондот;
6) предлага на Управниот одбор на Фондот прашања за расправа и донесува одлуки од негова надлежност;
7) се грижи за извршување на донесените одлуки, насоки и заклучоци на Управниот одбор на Фондот;
8) поднесува на Управниот одбор на Фондот извештаи и анализи за прашања од пензиското и инвалидското осигурување и дава предлози за решавање на прашања за кои одлучува Управниот одбор на Фондот;
9) ја организира и координира работата на вработените во Фондот и одлучува за остварување на нивните права и обврски од работен однос, согласно со законите и другите прописи од работните односи и колективни договор и
10) врши и други работи кои со закон, Статутот или другите општи акти се ставени во неговата надлежност.
Член 164-а
(1) Вработените во стручната служба на Фондот се класифицираат во следниве
категории и нивоа:
- категорија Б - раководни административни службеници,
- ниво Б1 раководен службеник од прво ниво (директор на сектор, советник на
директорот и шеф на кабинет на директор),
- ниво Б2 раководен службеник од второ ниво (раководител на Комисија за
оцена на работна способност, раководител на филијала Скопје, координатор на
сектор, раководител на одделение за внатрешна ревизија, лекар специјалист и
раководител на отсек за актуарство),
- ниво Б3 раководен службеник од трето ниво (раководител на одделение-
Централа, раководител на филијала од I група, раководител на одделение –
информатика, актуарски аналитичар од II група и помошник раководител на
Филијала Скопје) и
- ниво Б4 раководен службеник од четврто ниво (раководител на Филијала од
II група, раководител на деловница, лекар и помошник на раководител на
одделение – информатика),
- категорија В - стручни административни службеници,
- ниво В1 стручен административен службеник од прво ниво (информатичар од
I група, водители на отсек – Централа, стручен соработник – Централа, водител
на отсек – Филијала, контролор – Централа, контролор - Филијала Скопје),
- ниво В2 стручен административен службеник од второ ниво (информатичар од
II група, внатрешен ревизор на обука, соработник – Централа, контролор во
Филијала Скопје, коресподент, преведувач – лектор во Централа),
- ниво В3 стручен административен службеник од трето ниво (соработник –
Централа, соработник – Филијала) и
- ниво В4 стручен административен службеник од четврто ниво (соработник –
Централа, соработник во Филијала, коресподент, преведувач – лектор во
Филијала, контролор) и
- категорија Г- помошно- стручни службеници,
- ниво Г1 помошно-стручен службеник од прво ниво (технички секретар,
технички секретар – администратор, оператор, референт, контролор, организатор,
ликвидатор – аналитичар, благајник, книговодител, техничар),
- ниво Г2 помошно-стручен службеник од второ ниво (стручен службеник од
второ ниво (референт од второ ниво, оператор од второ ниво, архивар -
деловодител),
- ниво Г3 помошно-стручен службеник од трето ниво (архивар – деловодител од
трето ниво, архивар, оператор од трето ниво, референт од трето ниво,
дактилограф) и
- ниво Г4 помошно-стручен службеник од четврто ниво (ликвидатор, оператор,
референт од четврто ниво, архивар, архивар – деловодител од четврто ниво).
(2) Класификацијата на работните места во поднивоа во рамките на исто ниво
од ставот (1) на овој член се:
- ниво Б 1- подниво Б1/1, Б1/2 и Б1/3,
- ниво Б2-подниво Б2/1, Б2/2, Б2/3 и Б2/4,
- ниво Б3 – подниво Б3/1, Б3/2, Б3/3 и Б3/4,
- ниво Б4 – подниво Б4/1, Б4/2 и Б4/3,
- ниво В1- подниво В1/1, В1/2 и В1/3,
- ниво В2 - подниво В2/1 и В2/2,
- ниво В3 – подниво В3/1 и В3/2,
- ниво В4 – подниво В4/1, В4/2 и В4/3,
- ниво Г4 – подниво Г4/1 и Г4/2.
(3) Општите и посебните услови (стручни квалификации и работно искуство) на
нивоата и поднивоата на работните места по звања наведени во ставот (1) и (2)
на овој член ќе бидат пропишани во Правилник за организација и систематизација
на работните места.
Член 186
(1) Министерството за социјална политика, демографија и млади врши надзор над работењето и законитоста на работата на Фондот.
(2) Министерството за социјална политика, демографија и млади може да запре извршување на општ акт на Фондот, ако не е во согласност со овој закон или ако не е во согласност со Уставот, до донесувањето на одлуката на Уставниот суд.
Член 191
(1) Средствата добиени со продажба од имотот на Фондот се користат за
намени утврдени со членот 188 точки 1, 2 и 3 од овој закон.
(2) Средствата од надоместок за вршење на работите што му се утврдени на
Фондот согласно со Законот за задолжително капитално финансирано пензиско
осигурување, можат да се користат за извршување на работите на Фондот кои се
однесуваат на:
- воспоставување и унапредување на деловните процеси на Фондот поврзани со
членството во вториот пензиски столб и распределба на средствата во вториот
пензиски столб,
- воспоставување и унапредување на деловни процеси на Фондот поврзани со
остварување на пензија од првиот и вториот пензиски столб и
- унапредување на информатичкиот систем на Фондот.
Член 194
(1) Фондот воспоставува и води матична евиденција која содржи податоци
потребни за остварување на правата од пензиското и инвалидското осигурување.
(2) Во матичната евиденција се водат податоци за осигурениците, корисниците
на правата од пензиското и инвалидското осигурување и обврзниците за
пресметка и уплата на придонесот за пензиско и инвалидско осигурување, врз
основа на единствениот матичен број на граѓанинот.
(3) Во прибирањето, обработката, користењето, размената и чувањето на
податоците, се применуваат одредбите од законот кој ја уредува заштитата на
личните податоци.
(4) Во создавањето, складирањето и обработката на податоци и документи во
електронска форма, електронската идентификација и доверливите услуги, се
применуваат прописите од областа на електронските документи, електронската
идентификација и доверливите услуги.
Член 195
(1) Податоците кои се водат во матичната евиденција, Фондот ги добива од
обврзниците за пријавување на податоци определени со овој закон кои се
истовремено и обврзници за пресметка и уплата на придонесот за пензиско и
инвалидско осигурување.
(2) Податоците кои се водат во матичната евиденција, Фондот без плаќање на
надоместок, ги добива и од други служби или органи кои воспоставуваат,
одржуваат и користат збирки на податоци за извршување на нивните со закон
определени задачи (во натамошниот текст: даватели на податоци).
(3) Ажурирање на податоците во матичната евиденција Фондот врши и преку
интегрираниот здравствен информатички систем со користење на веб апликација
која ја администрира Министерството за здравство согласно со закон.
Воспоставување и водење на матичната евиденција
Член 200
(1) Матичната евиденција за осигурениците и обврзниците за пресметка и
уплата на придонес се води така што податоците се доставуваат по електронски
пат во пропишан електронски облик, а по исклучок, врз основа на пропишани
обрасци на пријави и се внесуваат во средствата за автоматска обработка на
податоците на Фондот.
(2) Матичната евиденција за корисниците на права се воспоставува и води врз
основа на податоците од матичната евиденција на осигурениците и донесените
решенија за признати права од пензиското и инвалидското осигурување.
Член 201
(1) За воспоставување и водење на матичната евиденција надлежни се
филијалите и деловниците на Стручната служба на Фондот, и тоа за:
1) осигурениците од членот 11 точки 1, 2, 3, 4, 11, 12 и 13 и членот 14 точки 1,
3 и 4 од овој закон - според седиштето на работодавачот, односно седиштето на
деловната единица;
2) осигурениците од членот 11 точки 7 и 8 и членот 14 точка 2 од овој закон -
според местото каде што е регистрирана дејноста;
3) осигурениците од членот 11 точки 5 и 6 од овој закон - според живеалиштето
што го имал осигуреникот пред заминувањето во странство;
4) осигурениците од членот 11 точка 9, и 14 од овој закон - според
живеалиштето, односно престојувалиштето;
5) осигурениците од членот 11 точка 10 од овој закон - според седиштето на
центарот за вработување каде е пријавен осигуреникот;
6) осигурениците од членот 12 од овој закон - според филијалата, односно
деловницата каде што бил последен пат пријавен во задолжително пензиско
осигурување;
7) лицата од членовите 15 и 16 од овој закон - според седиштето на обврзникот
за пресметка и уплата на придонес;
8) осигурениците за кои филијалата односно деловницата го утврдуваат
својството на осигуреник - според седиштето на филијалата, односно деловницата
на Стручната служба на Фондот која одлучувала за правото;
9) осигурениците кои користат право на надоместок на плата за работа со
скратено работно време поради нега на потешко хендикепирано дете според
седиштето на центарот за социјална работа и
10) корисниците на права - според седиштето на филијалата, односно
централата на Стручната служба на Фондот каде што е остварено правото.
(2) Начинот на водење на матичната евиденција и единствениот кодекс на
шифри за внесување на податоците во матичната евиденција, ги пропишува
Фондот.
Член 207
(1) Фондот е должен на барање на осигуреникот да му издаде уверение за податоците внесени во матичната евиденција.
(2) Уверението од ставот (1) на овој член се издава во рок од 15 дена од денот на поднесување на барањето.
(3) Образецот на барањето за издавање на уверение за податоци внесени во матичната евиденција го пропишува министерот за социјална политика, демографија и млади.
(4) Против уверението од ставот (2) на овој член, осигуреникот има право на приговор до Фондот во рок од осум дена од денот на приемот на уверението.
Член 207-а
(1) Фондот изготвува преглед со податоци од матичната евиденција на осигурениците за секој осигуреник кој е пријавен во задолжително социјално осигурување два пати годишно и тоа најдоцна до 15 февруари и најдоцна до 15 јули секоја година. Прегледот содржи: податоци за пријави и одјави од осигурување; податоци за пензиски стаж; податоци за периоди на осигурување; податоци за часови на работа, односно осигурување; податоци за плати, односно основици на осигурување; податоци за стаж на осигурување кој се смета со зголемено траење, податоци за навршени периоди на осигурување навршени во друга држава.
(2) Фондот во рок од три дена прегледот од став (1) на овој член го доставува до обврзникот за пријавување на податоци, самовработеното лице или индивидуалниот земјоделец во хартиена форма или во електронска форма согласно прописите со кои се уредува заштитата на личните податоци.
(3) По добивањето на прегледот од став (1) на овој член, работодавачот кој е обврзник за пријавување на податоците, е должен веднаш на осигуреникот да му го достави прегледот во хартиена или електронска форма согласно прописите со кои се уредува заштитата на личните податоци.
(4) Фондот е должен да обезбеди електронска форма и пристап преку интернет на податоци од матичната евиденција на осигурениците кој ќе се издава по претходна писмена согласност од осигуреникот.
(5) Фондот поблиску ја уредува формата и содржината на прегледот со податоци од матичната евиденција на осигурениците.
Член 224
Кога доктор специјалист кој учествува во постапката за утврдување на
инвалидност, односно неспособност за работа, во своето работење неосновано
утврди постоење на инвалидност или не пријави невистинита, односно погрешна
медицинска документација, тоа претставува повреда на обврските утврдени со
закон и основа на престанок на работниот однос со отказ.
Член 225
Лице кое издало погрешна или невистинита медицинска документација,
неосновано утврдило постоење на инвалидност или не пријавило инвалидност,
или доставило невистинита медицинска документација, ќе одговара за кривично
дело и ќе биде казнето согласно со Кривичниот законик.

	

	
	

	
	

	
	

	
	

	
	



